PATVIRTINTA

 Vilniaus universiteto Filologijos krypties doktorantūros komiteto

2024 m. liepos 22 d. nutarimu, protokolo nr. (7.17 E) 15600-KT-330

**Dėl Filologijos krypties doktorantūros komiteto nustatomų reikalavimų gynimo tarybų nariams ir doktorantų vadovams (eksternams – moksliniams konsultantams)**

Filologijos krypties doktorantūros komitetas gynimo tarybų nariams ir doktorantų vadovams (eksternams – moksliniams konsultantams) nustato tokius kvalifikacinius reikalavimus, kuriuos gynimo tarybų nariai ir doktorantų vadovai (eksternams – moksliniai konsultantai) turi atitikti per pastaruosius 5 metus:

1) paskelbė ne mažiau kaip 5 mokslinius straipsnius recenzuojamuose mokslo leidiniuose,

2) vertinant mokslininko atitikimą reikalavimams, keliamiems Filologijos mokslo krypties disertacijos gynimo tarybos nariui ir doktoranto vadovui (eksterno – moksliniam konsultantui) per pastaruosius 5 metus, taikomos tokios prilyginimo taisyklės:

tarptautinėse mokslo leidyklose išleistų mokslo monografijų ir studijų ar jų dalių 2 autoriniai lankai, mokslinių šaltinių ir mokslo darbų vertimų 4 autoriniai lankai (autoriniai lankai gali būti sumuojami) prilyginami 1 moksliniam straipsniui recenzuojamame mokslo leidinyje. Nacionalinėse ir kitose leidyklose išleistų mokslo monografijų ir studijų ar jų dalių, mokslinių šaltinių ir mokslo darbų vertimų leidimų 2 autoriniai lankai, moksliškai susistemintas duomenų rinkinys (kuris visas ar jo metaduomenys skelbiami viešai), sudarytas recenzuojamas mokslo leidinys, recenzuojamas tarptautinio ir nacionalinio lygio mokslo renginių leidinys, kitas taikomojo mokslo darbo leidinys prilyginami 1 moksliniam straipsniui recenzuojamame mokslo leidinyje, 3 užsienio mokslo leidiniuose publikuotos mokslo darbų recenzijos ir (ar) mokslo sklaidos publikacijos prilyginamos 1 moksliniam straipsniui recenzuojamame mokslo leidinyje, 3 mokslo leidiniuose publikuotos mokslo darbų recenzijos ir (ar) mokslo sklaidos publikacijos prilyginamos 1 moksliniam straipsniui recenzuojamame mokslo leidinyje; tarptautinių mokslo programų projekto, kuriame vykdomi MTEP, koordinavimas prilyginamas 4 moksliniams straipsniams recenzuojamame mokslo leidinyje, tarptautinio mokslo projekto, kuriame nevykdoma MTEP, koordinavimas arba projekto, kuriame vykdomas MTEP, darbų paketo koordinavimas – 2 moksliniams straipsniams recenzuojamame mokslo leidinyje, nacionalinio MTEP projekto koordinavimas – 1 moksliniam straipsniui recenzuojamame mokslo leidinyje.